**SMP Formula 4** (eli **Formula 4 NEZ Championship**) oli vuonna 2015 käynnistynyt FIA:n hallinnoima Formula 4 -sarja, jota kilpailtiin muun muassa Euroopan pohjoisilla alueilla Suomessa, Virossa ja Venäjällä. Sarjan viimeinen kausi ajettiin vuonna 2019.

Tietoja
-------

### Historiaa

SMP Formula 4 sai alkunsa heinäkuussa 2014, kun SMP Racing, RAF sekä suomalaiset Koiranen Motorsport ja AKK-Motorsport perustivat sarjan Pohjois-Euroopan alueelle (*NEZ* = North European Zone; suom. *Pohjois-Euroopan alue*). Samankaltainen Formula 4 -sarja oli muun muassa Saksassa ja Italiassa. Sarjan nimi SMP Formula 4 tuli venäläisen SMP Racingin nimestä.

### Kausi 2015

Historian ensimmäinen SMP Formula 4 -kausi alkoi toukokuussa 2015 Ahveniston moottoriradalta Suomesta ja päättyi lokakuussa 2015 Virossa auto24ringillä. Kalenterissa on yhteensä seitsemän rataa, neljä rataa Venäjällä, kaksi Suomessa ja yksi Virossa.

Kausi 2015 oli arvoltaan Kansainvälisen autoliiton Pohjois-Euroopan alueen (NEZ) mestaruussarja, joten pisteisiin olivat oikeutettuja vain ne kuljettajat, joilla oli NEZ-maassa myönnetty lisenssi).

### Kilpailuviikonloppu

Kilpailuviikonloppuun kuului kaksi tunnin kestävää vapaata harjoitusta, yksi puolen tunnin aika-ajo ja kolme kilpailua. Ensimmäisen kilpailun lähtöjärjestys määräytyi aika-ajon perustella, toisen ja kolmannen kilpailun lähtöjärjestys puolestaan perustui edellisten kilpailuiden tuloksiin ja aikoihin.

### Auto

Auton suunnitteli ja rakensi italialainen Tatuus. Auton mallinimi oli Tatuus F4-T014. Sen moottorina toimi 1.4 litran Abarth-turbo, joka oli samanlainen kuin Italian F4-sarjassa. Renkaat tulivat Hankookilta.

Mestarit
--------

| Kausi | Kuljettaja |
| --- | --- |
| 2015 | Suomi Niko Kari |
| 2016 | Alankomaat Richard Verschoor |
| 2017 | Tanska Christian Lundgaard |
| 2018 | Suomi Konsta Lappalainen |
| 2019 | Venäjä Pavel Bulantsev |

Lähteet
-------

1. ↑  Kaksi suomalaiskuskia mukaan uuteen formulasarjaan *MTV Uutiset*.  24.3.2015. Viitattu 24.3.2015.
2. ↑  All seasons: North European Formula 4 *Formula Level 4*. Speedsport Magazine. Viitattu 19.3.2022. (englanniksi)
3. 1 2  SMP F4 CHAMPIONSHIP SEASON 2015 *Calendar*. SMP F4 Championship Limited.  Arkistoitu 15.3.2015. Viitattu 24.3.2015. (englanniksi)
4. 1 2  A RACE WEEKEND EXPLAINED OUTLINE FROM THURSDAY TO SUNDAY *Rules & Regulations*. SMP F4 Championship Limited.  Arkistoitu 17.3.2015. Viitattu 24.3.2015. (englanniksi)
5. ↑  SMP F4 2015 TATUUS F4-T014 *The Car*. SMP 4 Championship Limited.  Arkistoitu 15.3.2015. Viitattu 24.3.2015. (englanniksi)
6. ↑  Niko Kari *Drivers*. Speedsport Magazine. Viitattu 21.2.2022. (englanniksi)
7. ↑  Richard Verschoor *Drivers*. Speedsport Magazine. Viitattu 21.2.2022. (englanniksi)
8. ↑  Christian Lundgaard *Drivers*. Speedsport Magazine. Viitattu 21.2.2022. (englanniksi)
9. ↑  Konsta Lappalainen *Drivers*. Speedsport Magazine. Viitattu 21.2.2022. (englanniksi)
10. ↑  Pavel Bulantsev *Drivers*. Speedsport Magazine. Viitattu 21.2.2022. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:SMP F4 Championship